Document ID: 31981R3822

31981R3822
L 386/4
JURNALUL OFÍCIAL AL UNIUNII EUROPENE
REGULAMENTUL (EURATOM, CECO, CEE) NR. 3822/81 AL CONSILIULUI
din 15 decembrie 1981
de modificare a Regulamentului nr. 422/67/CEE, nr. 5/67/Euratom de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție, a Regulamentului (CECO, CEE, Euratom) nr. 1240/70 de stabilire a regimului financiar al foștilor membri ai Comisiei Comunităților Europene al căror mandat urmează să expire la 1 iulie 1970, a Regulamentului nr. 423/67/CEE, nr. 6/67/Euratom de stabilire a regimului financiar al membrilor Comisiei C.E.E. și C.E.E.A., precum și ai Înaltei Autorități care nu au fost numiți membri ai Comisiei unice a Comunităților Europene, a Regulamentului (CEE, Euratom, CECO) nr. 2290/77 de stabilire a regimului financiar al membrilor Curții de Conturi
CONSILIUL COMUNITĂȚILOR EUROPENE,
având în vedere Tratatul de instituire a unui Consiliu unic și a unei Comisii unice ale Comunităților Europene și, în special, articolul 6 al acestuia,
având în vedere Tratatul de instituire a Comunității Europene a Cărbunelui și Oțelului și, în special, articolul 78e al acestuia,
având în vedere Tratatul de instituire a Comunității Economice Europene și, în special, articolul 206 al acestuia,
având în vedere Tratatul de instituire a Comunității Europene a Energiei Atomice și, în special, articolul 180 al acestuia,
având în vedere Protocolul privind privilegiile și imunitățile Comunităților Europene și, în special, articolele 20 și 21 ale acestuia,
întrucât este de competența Consiliului să stabilească salariile, indemnizațiile și pensiile președintelui și membrilor Comisiei, ale președintelui, judecătorilor, avocaților generali și grefierului Curții de Justiție și ale membrilor Curții de Conturi, precum și orice altă indemnizație cu rol de remunerație;
întrucât dificultățile speciale ale situației economice și sociale fac oportună instituirea unei rețineri excepționale stabilite pe baza datelor economice referitoare la media diferențelor constatate în interiorul statelor membre între evoluția salariilor reale pe cap de locuitor și evoluția:
-
productivității globale (produsul intern brut în volum pe persoană ocupată);
-
productivității care poate fi distribuite, și anume productivitatea corectată prin rata de schimb;
-
productivității pe persoană activă, incluzând, prin urmare, atât populația ocupată cât și numărul șomerilor,
reținerea trebuie să fie aplicată remunerațiilor, pensiilor și indemnizațiilor de încetare a mandatului nete plătite de Comunități;
întrucât este necesară, cu toate acestea, suspendarea, pe perioada primilor cinci ani, a aplicării reținerii din pensiile și indemnizațiile tranzitorii în cazul încetării mandatului,
ADOPTĂ PREZENTUL REGULAMENT:
Articolul 1
(1) După articolul 19 din Regulamentul nr. 422/67/CEE, nr. 5/67/Euratom de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție (1) se introduce articolul 19a redactat astfel:
„Articolul 19a
Salariul de bază, pensiile, precum și indemnizațiile tranzitorii nete de încetare a mandatului, cuvenite președintelui și membrilor Comisiei, președintelui, judecătorilor, avocaților generali și grefierului Curții de Justiție, sunt supuse unei rețineri excepționale stabilite în conformitate cu dispozițiile articolului 66a din statutul funcționarilor, care se aplică prin analogie.”
(2) După articolul 2 din Regulamentul (CECO, CEE, Euratom) nr. 1240/70 de stabilire a regimului financiar al foștilor membri ai Comisiei Comunităților Europene al căror mandat urmează să expire la 1 iulie 1970 (2) se introduce articolul 2a redactat astfel:
„Articolul 2a
Pensiile nete ale celor în cauză sunt supuse unei rețineri excepționale stabilite în conformitate cu dispozițiile articolului 66a din statutul funcționarilor, care se aplică prin analogie.”
(3) După articolul 2 din Regulamentul nr. 423/67/CEE, nr. 6/67/Euratom de stabilire a regimului financiar al membrilor Comisiilor C.E.E. și C.E.E.A., precum și ai Înaltei Autorități a CECO care nu au fost numiți membri ai Comisiei unice a Comunităților Europene (3) se introduce articolul 2a redactat astfel:
„Articolul 2a
Pensiile nete ale celor în cauză sunt supuse unei rețineri excepționale stabilite în conformitate cu dispozițiile articolului 66a din statutul funcționarilor, care se aplică prin analogie.”
(4) După articolul 19 din Regulamentul (CEE, Euratom, CECO) nr. 2290/77 de stabilire a regimului financiar al membrilor Curții de Conturi (4) se introduce articolul 19a redactat astfel:
„Articolul 19a
Salariul de bază, pensiile, precum și indemnizațiile tranzitorii nete de încetare a mandatului, cuvenite președintelui și membrilor Comisiei, președintelui, judecătorilor, avocaților generali și grefierului Curții de Justiție, sunt supuse unei rețineri excepționale stabilite în conformitate cu dispozițiile articolului 66a din statutul funcționarilor, care se aplică prin analogie.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 decembrie 1981.

Labels: 10
15
19